**Informácie o prijímačkách na stredné školy 2023/2024**

**Prijímacie skúšky - prehľad termínov na podávanie prihlášok na štúdium na strednej škole pre školský rok 2023/2024, termíny konania prijímacích skúšok na stredné školy, bilingválne gymnáziá a osemročné gymnáziá.**

**Termíny konania prijímacích skúšok**

* Termíny konania prijímacích skúšok na stredné školy sú zverejnené na webovej stránke Ministerstva školstva SR, <https://www.minedu.sk/>.

**Prvý termín**

**-** Pre odbory vzdelávania, v ktorých sa **vyžaduje** overenie špeciálnych schopností, zručností a nadania – **28. apríla a** **2. – 3. máj 2023**

**-** Pre odbory vzdelávania, v ktorých sa **nevyžaduje** overenie špeciálnych schopností, zručností a nadania – **4. – 5.máj 2023**

**Druhý termín**

* Pre odbory vzdelávania, v ktorých sa **vyžaduje** overenie špeciálnych schopností, zručností a nadania – **11. – 12. máj a 15. máj 2023**
* Pre odbory vzdelávania, v ktorých sa **nevyžaduje** overenie špeciálnych schopností, zručností a nadania – **9. – 10. máj 2023**

Riaditeľ  strednej  školy  zverejní na  výveske  školy  a  na  webovom  sídle  školy zoznam uchádzačov podľa výsledkov prijímacieho konania 19. mája 2023

Uchádzač alebo zákonný  zástupca neplnoletého  uchádzača  najneskôr do  24.  mája  2023, písomne potvrdí strednej škole prijatie na vzdelávanie.

**Zákonný zástupca vypĺňa len jednu prihlášku na vzdelávanie**, na ktorej uvedie v poradí podľa záujmu

* najviac dva netalentové odbory,
* najviac dva talentové odbory.

Poradie  záujmu  je  informačné  pre  riaditeľov  základných  škôl  a stredných  škôl, uchádzač  stále  bude  mať  možnosť  potvrdiť  rozhodnutie  o prijatí  na  vzdelávanie  v ktorejkoľvek zo škôl, na ktorú bol prijatý.

**Termín na podanie vyplnenej prihlášky**

* Termín na podanie (odoslanie) vyplnenej prihlášky na každú strednú školu, na ktorú sa uchádzač hlási, je **do 20. marca 2023** pre všetky odbory vzdelávania (talentové odbory aj netalentové odbory).

**Prihlášku možno podať:**

* elektronicky cez **edupage** bez elektronického podpisu občianskym preukazom, alebo
* v listinnej podobe na tlačive 056 MŠVVaŠ SR (od 01. januára 2022 s podpismi oboch zákonných  zástupcov).  Prihláška  je  platná  aj  s podpisom  jedného  zákonného zástupcu,  ak  sa  zákonní  zástupcovia  dohodli,  že  prihlášku  podpisuje  iba  jeden zákonný  zástupca,  a  ak  o  tejto  skutočnosti  doručia  riaditeľovi  školy  písomné vyhlásenie.

**Povinné prílohy prihlášky na štúdium**

Povinnými prílohami prihlášky podľa druhu záujmu o štúdium sú:

* **Potvrdenie o zdravotnej spôsobilosti** na účel schopnosti študovať zvolený študijný odbor alebo učebný odbor predkladá len  uchádzač  o štúdium  v tých  študijných  odboroch  alebo učebných  odboroch,

link: <https://www.minedu.sk/zoznam-ucebnych-odborov-a-studijnych-odborov-v-ktorych-sa-vyzaduje-zdravotna-sposobilost/>.

* **Správu  z  diagnostického  vyšetrenia**  predkladá len uchádzač so špeciálnymi výchovno-vzdelávacími potrebami.
* **Potvrdenie o zmenenej pracovnej schopnosti**  predkladá len uchádzač so zmenenou pracovnou schopnosťou.
* **Potvrdenie  o  odbornom  vzdelávaní  a  príprave  žiaka  v  systéme  duálneho vzdelávania**, vydané zamestnávateľom, ktorý má so školou uzatvorenú zmluvu o duálnom vzdelávaní, predkladá len uchádzač,  ktorý  podáva  prihlášku  na  vzdelávanie v študijnom  odbore  alebo  učebnom  odbore,  v ktorom  sa  odborné vzdelávanie a príprava poskytuje v systéme duálneho vzdelávania.
* **Kópie vysvedčení** predkladá len uchádzač, ktorý bol z niektorého vyučovacieho predmetu na vysvedčení hodnotený slovne (v tomto prípade predkladá len vysvedčenie s príslušným  slovným  hodnotením),  alebo  ak  nie  je  možné,  aby  základná škola, ktorú žiak navštevoval alebo navštevuje, potvrdila hodnotenie žiaka uvedené na prihláške.
* **Kópie  diplomov  alebo  certifikátov**,  ktoré  preukazujú  umiestnenie  žiaka v predmetovej olympiáde alebo súťaži nepovinná príloha) predkladá len  uchádzač,  ktorý  uvádza  v prihláške  umiestnenie v predmetovej olympiáde alebo súťaži.

Vyplnenú  prihlášku  odošle  prostredníctvom  školského  informačného  systému najneskôr **do 15. marca 2023** základnej škole na potvrdenie hodnotenia.  K prihláške pripojí  povinné  prílohy v zoskenovanej  podobe  ako  prílohy k elektronickému podaniu a potvrdí podanie prihlášky.

Riaditeľ základnej školy prihlášku elektronicky potvrdí bezodkladne tak, aby zákonný zástupca mohol podať prihlášku na vzdelávanie v zákonnej lehote do 20. marca 2023.

Školský informačný  systém  po  potvrdení  prihlášky  riaditeľom  základnej  školy a potvrdení  podania  prihlášky  zákonným  zástupcom  odošle  prihlášku  všetkým stredným školám, ktorých odbory vzdelávania uviedol zákonný zástupca v prihláške.

**Kam zo základnej školy?**

**Ak máte ukončený 9. ročník základnej školy, tak môžete uvažovať o týchto školách:**

* gymnázium
* stredná odborná škola (3-ročné, 4-ročné, 5-ročné štúdium)
* gymnázium (5-ročné bilingválne štúdium)

**Ak máte ukončený 8. ročník základnej školy, tak môžete uvažovať o týchto školách:**

* gymnázium (bilingválne 5-ročné štúdium )
* obchodná akadémia (bilingválne 5-ročné štúdium)

**Ak máte ukončený 5. ročník základnej školy, tak môžete uvažovať o týchto školách:**

* gymnázium (8-ročné štúdium)

Do osemročného vzdelávacieho programu študijného odboru na gymnáziu môžu byť prijatí uchádzači len do prvého ročníka.

**Overovanie schopností uchádzača:**

Overovanie športových, talentových alebo iných špeciálnych schopností uchádzača o štúdium na strednej škole, konkrétny termín skúšok si určí každá škola:

* **talentové skúšky** – overovanie špeciálnych schopností, zručností alebo nadania. Uchádzači vykonajú test na overenie špeciálnych zručností a schopností potrebných na zvládnutie príslušného študijného odboru **(psychodiagnostické testy)**a [testy z profilových predmetov matematika](https://www.euroekonom.sk/prijimacie-skusky-z-matematiky-2015/) a[slovenský jazyk a literatúra](https://www.euroekonom.sk/prijimacie-skusky-so-slovenskeho-jazyka-a-literatury/) (**prijímacia skúšku zo slovenského jazyka a literatúry a z matematiky),**v prípade prekrývania termínov prijímacích skúšok odporúčanie vybrať si školu podľa priority a na druhú školu napísať ospravedlnenie z neúčasti na talentových skúškach so zdôvodnením
* **rozhodnutie o prijatí, resp. neprijatí –**SŠ zverejní na internete, oznámi zákonnému zástupcovi telefonicky, doručí poštou
* **zápisný lístok –**výchovný poradca vystaví žiakovi zápisný lístok na základe písomného rozhodnutia o jeho prijatí na SŠ, zápisný lístok odovzdá zákonný zástupca na strednú školu, kde je žiak prijatý

**Netalentové odbory stredných škôl – Prijímanie na štúdium v ostatných odboroch vzdelávania**

**Riaditeľ strednej školy zverejní:**

* počet žiakov, ktorých možno prijať do tried prvého ročníka
* formu prijímacej skúšky, jej obsah a rozsah podľa vzdelávacích štandardov štátneho vzdelávacieho programu odboru vzdelávania v základnej škole (pre žiakov so zdravotným  znevýhodnením sa forma prijímacej skúšky určí s prihliadnutím na ich zdravotné znevýhodnenie),
* jednotné kritériá na úspešné vykonanie skúšky a ostatné podmienky prijatia na štúdium.

**Systém duálneho vzdelávania**

1. Cieľom je umožniť plynulý prechod zo vzdelávania na trh práce a zvýšiť uplatniteľnosť absolventov stredných odborných škôl na trhu práce.
2. Stredným odborným školám sa odporúča vytvárať partnerstvá so zamestnávateľmi na účely prípravy žiakov na budúce povolanie, povolania a odborné činnosti v systéme duálneho vzdelávania.
3. V systéme duálneho vzdelávania musí stredná odborná škola uzavrieť so zamestnávateľom písomnú zmluvu o duálnom vzdelávaní, ktorej predmetom je záväzok zamestnávateľa poskytovať žiakom praktické vyučovanie na svoje náklady a zodpovednosť a záväzok strednej odbornej školy organizovať odborné vzdelávanie a prípravu v systéme duálneho vzdelávania.
4. Po uzatvorení zmluvy o duálnom vzdelávaní zamestnávateľ a stredná odborná škola zverejnia na svojich webových sídlach oznámenie o možnosti absolvovať odborné vzdelávanie a prípravu v príslušnom študijnom odbore alebo v príslušnom učebnom odbore v systéme duálneho vzdelávania.
5. Po ukončení prijímacieho konania stredná odborná škola doručí zamestnávateľovi, s ktorým má uzatvorenú zmluvu o duálnom vzdelávaní, zoznam prijatých a zapísaných žiakov, ktorí priložili k prihláške na vzdelávanie potvrdenie o odbornom vzdelávaní a príprave žiaka v systéme duálneho vzdelávania, v rozsahu meno, priezvisko a dátum narodenia.